Η **Μουαζέζ Ιλμιγέ Τσιγκ** (τουρκικά: *Muazzez İlmiye Çığ*, 20 Ιουνίου 1914) είναι Τουρκάλα αρχαιολόγος και ασσυριολόγος, που ειδικεύεται στη μελέτη του πολιτισμού των Σουμέριων και συγγραφέας. Το 2006, σε ηλικία 92 ετών, έλαβε παγκόσμια αναγνωρισιμότητα, όταν έναν χρόνο πριν, είχε κυκλοφορήσει ένα βιβλίο, στο οποίο ανέλυε το πώς η μαντίλα, δεν έχει τις ρίζες στα πρώτα χρόνια του ισλαμισμού, αλλά προέρχεται από τις ιέρειες των Σουμέριων, οι οποίες φορούσαν μαντίλα, ώστε να μυήσουν νεαρά αγόρια στον έρωτα. 

Η Τσιγκ γεννήθηκε στην Προύσα, της Οθωμανικής Αυτοκρατορίας, από γονείς Τάταρους από την Κριμαία. Οι οικογένειες των γονιών της είχαν αναγκαστεί να μεταναστεύσουν στην Τουρκία. Η Τσιγκ γεννήθηκε ελάχιστα πριν ξεσπάσει ο Πρώτος Παγκόσμιος Πόλεμος. Κατά την εισβολή των Ελληνικών στρατευμάτων στη Σμύρνη, ο πατέρας της πήρε την οικογένειά του και εγκαταστάθηκε στην πόλη Τσορούμ, όπου τα παιδιά του έλαβαν την πρώτη τους εκπαίδευση. Παρόλα αυτά, σε ηλικία 17 ετών εκείνη επέστρεψε στην Προύσα, όπου ολοκλήρωσε τις εγκύκλιες σπουδές της. Εργάστηκε για πέντε χρόνια ως δασκάλα, κι έπειτα πήγε στο Πανεπιστήμιο της Άγκυρας, όπου σπούδασε στο τμήμα της χετταιολογίας. Το 1940, έλαβε το πτυχίο της και ξεκίνησε να εργάζεται σε μουσεία και άλλα ινστιτούτα.

Παντρεύτηκε με τον τότε διευθυντή του μουσείου Τοπ Καπί, Μ. Κεμάλ Τσιγκ. Η Τσιγκ είναι υπέρμαχος του σεκουλαρισμού και των γυναικείων δικαιωμάτων στην Τουρκία. Είναι επίσης επίτιμο μέλος του Γερμανικού Ινστιτούτου Αρχαιολογίας και του Πανεπιστημίου Αρχαίων Επιστημών της Κωνσταντινούπολης. Το 2002, κυκλοφόρησε και η αυτοβιογραφία της, με τίτλο *Çivi çiviyi söker*. Αυτή και ο εκδότης της κατηγορήθηκαν ότι παρακινούν θρησκευτικό μίσος. Οι κατηγορίες έπεσαν τον Οκτώβριο του 2006, όταν πέρασε κι από δίκη (η οποία της χάρισε δημοσιότητα), λέγοντας ότι «Εγώ δεν προσέβαλα κανέναν... Εγώ είμαι μία γυναίκα της επιστήμης». Ενώ στη συνέχεια αθωώθηκε και ο εκδότης της. Κατά τη διάρκεια της καριέρας της έχει κυκλοφορήσει πάμπολλες μελέτες και συγγράμματα, τα οποία πολλά μεταφράστηκαν και στην αγγλική γλώσσα.

Παραπομπές
----------

1. ↑  pantheon.world/profile/person/Muazzez\_İlmiye\_Çığ.
2. ↑  *Τσεχική Εθνική Βάση Δεδομένων Καθιερωμένων Όρων*. jo20201096289. Ανακτήθηκε στις 1  Μαρτίου 2022.
3. 1 2  "Muazzez Çığ stands among the world’s best Sumerologists" (Hürriyet Daily News, 14 November 2008)
4. ↑  "All eyes turn to observe trial of Sumerian expert in Turkey" (*Hürriyet Daily News*, 26 October 2006)
5. ↑  "92 year old Sumerian specialist aquitted [sic] in first hearing" (*Hürriyet Daily News*, 31 October 2006)
6. ↑  "Turkey court clears archaeologist". (*BBC News*, 1 November 2006)
7. ↑  "Historian Cig aquitted [sic], meets with loud support outside courtroom" (*Hürriyet Daily News*, 2 November 2006)
8. ↑  Fraser, Suzan (2006). "Author, 92, Cleared of Islam Insult". (*The Standard*, 2 November 2006)
9. ↑  Muazzez Ilmiye Cig at *Indonesia Matters* website (includes reprint of article on the case from *The Australian* and 48 comments/disputes posted between 1 November 2006 and 22 May 2009)
10. ↑  Arsu, Sebnem. "Turkish scholar, 92, is acquitted in head scarf case". *International Herald Tribune* (1 November 2006)
11. ↑  Arsu, Sebnem. "Turkish Scholar Who Mocked Head Scarves Is Acquitted". *The New York Times* (2 November 2006) (includes photograph of Muazzez İlmiye Çığ outside courtroom following the acquittal)

Εξωτερικοί σύνδεσμοι
--------------------

* Muazzez İlmiye Çığ website

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36541634
* LCCN: no98113237
* ISNI: 0000 0003 7427 4752
* GND: 105147206
* SUDOC: 147973686
* BIBSYS: 1039939
* NLA: 35975648
* NKC: jo20201096289
* CiNii: DA14592098

 |

 |